b'\n_START_ARTICLE_\nEfterskolesangbogen\n_START_PARAGRAPH_\nEfterskolesangbogen udkom f\xc3\xb8rste gang i 2016. Sangbogen er m\xc3\xa5lrettet efterskoleelevernes ungdomsliv, eksistentielle og personlige identitetsdannelse samt \xc3\xa5rets gang p\xc3\xa5 efterskolen og indeholder 175 af de mest popul\xc3\xa6re efterskolesange - b\xc3\xa5de gamle klassikere og helt nye danske og udenlandske sange. _NEWLINE_Sangbogen udkom i 2. udgave i 2019. Ved 2. udgave blev 55 sange skiftet ud._NEWLINE_Sangbogen udkommer hvert tredje-fjerde \xc3\xa5r i ny udgave. Efterskoleelever og l\xc3\xa6rere p\xc3\xa5 alle landets efterskoler inviteres hver gang til at bidrage med forslag til sange og \xc3\xb8vrigt indhold._NEWLINE_Det er KFUM og KFUK i Danmark, der har taget initiativet til Efterskolesangbogen og st\xc3\xa5r bag\xc2\xa0udgivelsen.\n_START_SECTION_\nBaggrund\n_START_PARAGRAPH_\nM\xc3\xa5let med Efterskolesangbogen er at styrke sangtraditionen blandt unge. F\xc3\xa6llessang er for mange en stor del af det at g\xc3\xa5 p\xc3\xa5 efterskole, og det er med til at skabe f\xc3\xa6llesskab n\xc3\xa5r mange unge med forskellige baggrund m\xc3\xb8des og synger sammen._NEWLINE_Efterskolesangbogen er mere end en sangbog \xe2\x80\x93 den er designet til ogs\xc3\xa5 at samle minder fra efterskoletiden, og p\xc3\xa5 den m\xc3\xa5de v\xc3\xa6re med til at bringe disse oplevelser med f\xc3\xa6llessang ind i efterskoleelevens videre ungdoms- og voksenliv. Eleverne har plads til at notere konkrete minder fra efterskolen i sangbogen, og der er plads til de ting, der fylder meget i efterskolelivet, som f.eks. k\xc3\xa6resterier, sport, musik og udflugter. Det g\xc3\xb8r den helt personlig og til et minde for livet._NEWLINE_Udover den fysiske elev-sangbog f\xc3\xa5r man som efterskole ogs\xc3\xa5 adgang til en online udgave af sangbogen, hvor alle sangtekster er skrevet ind p\xc3\xa5 slides, der kan vises p\xc3\xa5 storsk\xc3\xa6rm. Til en lang r\xc3\xa6kke af sangene er der ogs\xc3\xa5 videoer, hvor sangskriverne kommenterer deres sange.\n_START_SECTION_\nEfterskolesangbogens indhold\n_START_PARAGRAPH_\nDe 175 sange er inddelt i 12 emner. Sangene er valgt ud fra flere\xc2\xa0kriterier; de er\xc2\xa0m\xc3\xa5lrettede efterskoleelevernes ungdomsliv, deres eksistentielle og personlige identitetsdannelse samt \xc3\xa5rets gang p\xc3\xa5 efterskolen, de er valgt ud fra deres popularitet p\xc3\xa5 efterskolerne og s\xc3\xa5ledes at de repr\xc3\xa6senterer bredden i den danske sangtradition. Der er en god blanding af\xc2\xa0gamle klassikere og helt nye danske og udenlandske sange, og der er lagt stor v\xc3\xa6gt p\xc3\xa5 at sangene skal v\xc3\xa6re egnede til f\xc3\xa6llessang._NEWLINE_Indhold i 2. udgave:\n_START_SECTION_\nEkstern henvisning\n_START_PARAGRAPH_\nEfterskolesangbogens officielle hjemmeside _NEWLINE_KFUM og KFUK i Danmarks hjemmeside'